कांग्रेस ने नगरपालिका अध्यक्ष का पुतला फूंका, इस्तीफा मांगा
नर्मदा में प्रदूषण बढ़ने को लेकर नेशनल ग्रीन ट्रिब्यूनल द्वारा नपा अध्यक्ष और सीएमओ पर दायर परिवाद ( कथित एफआईआर )को लेकर युवक कांग्रेस ने गुरुवार को प्रदर्शन कर दिया। युवा कांग्रेसियों ने नपा अध्यक्ष अखिलेश खंडेलवाल का पुतला फूंका और इस्तीफे की मांग की। नर्मदा कालेज के सामने दोपहर में पुतला जलाया गया। पुतला दहन से पहले कांग्रेसियों ने कालेज के सामने जमकर नारेबाजी भी की। युवक कांग्रेस ने कहा नगरपालिका अध्यक्ष और सीएमओ पवन सिंह नर्मदा को प्रदूषित होने से नहीं बचा पा रहे। नाले का गंदा पानी नर्मदा में मिल रहा है। विधानसभा अध्यक्ष रोहित पवार ने कहा नपा अध्यक्ष बिना चप्पल घूमते हैं, इससे प्रदूषण दूर नहीं होता है। उनका पुतला जलाया है और उनसे तत्काल इस्तीफा मांगा है। इस दौरान रोहन जैन, विजेंद्र राजपूत, सुनील चौहान, आनंद चौहान, अभिषेक राजू, राहुल राजपूत, सौरभ राजपूत, रोहित आदि मौजूद थे।
पुतला जलाने से फर्क नहीं : नगरपालिका अध्यक्ष अखिलेश खंडेलवाल ने कहा युवक कांग्रेस ने जिस आधार पर पुतला जलाया है वह आरोप निराधार है। 6 माह पहले प्रदेश की नगरपालिकाओं के खिलाफ प्रदूषण नियंत्रण बोर्ड ने एनजीटी में परिवाद पेश किया था। पुतला दहन करने से फर्क नहीं पड़ता। नर्मदा में अभी प्रदूषण कम है।
अभी क्या स्थिति है नर्मदा में प्रदूषण की: नर्मदा में राजा मोहल्ला, विवेकानंद घाट, गोल घाट, मंगलवारा, कोठीबाजार सहित अन्य जगहों से गंदा पानी और नाले का पानी नर्मदा में मिल रहा है। इसके लिए 200 करोड़ रुपए की नई योजना नपा ने बनाई है। जर्मनी की कंपनी पैसा देगी। नर्मदा को प्रदूषण मुक्त करने पूर्व में राष्ट्रीय नदी संरक्षण योजना आई थी।
जिसके तहत ट्रीटमेंट प्लांट सहित अन्य काम होना था लेकिन वे काम नहीं हो पाए। इस बीच नीरी संस्था से काम कराने का अनुबंध हुआ लेकिन नीरी भी अब काम नहीं कर रही है। इसलिए अब 200 करोड़ की नई योजना बनाई गई है।
-दूसरी यह कि नर्मदा में प्रदूषण कम हुआ है। प्रदषण नियंत्रण बोर्ड की रिपोर्ट के मुताबिक प्रदूषण सी ग्रेड से कम होकर ए ग्रेड में आ गया है। यानी प्रदूषण कम हो रहा है। यह रिपोर्ट पिछले 6 माह से मप्र प्रदूषण नियंत्रण बोर्ड जारी कर रहा है।
होशंगाबाद। युवक कांग्रेस के सदस्य नपा अध्यक्ष का पुतला जलाते।
awa_Deva hin_Deva hin_Deva hin_Deva hin_Deva hin_Deva awa_Deva